ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী নরেন্দ্র মোদী কথা বললেন রাষ্ট্রপতি পুতিনের সঙ্গে
দ্বিপাক্ষিক, আঞ্চলিক ও আন্তর্জাতিক বিভিন্ন বিষয় নিয়ে তাঁদের মধ্যে আলোচনা হয়েছে
জি-২০ শীর্ষ সম্মেলনে রাশিয়ার প্রতিনিধিত্ব করবেন সেদেশের বিদেশমন্ত্রী
ভারতের জি-২০ সভাপতিত্বের প্রতি ধারাবাহিক সমর্থনের জন্য রাশিয়ার প্রতি কৃতজ্ঞতা প্রকাশ করলেন প্রধানমন্ত্রী
নতুন দিল্লি, ২৮ আগস্ট, ২০২৩
প্রধানমন্ত্রী শ্রী নরেন্দ্র মোদী আজ টেলিফোনে রাশিয়ার রাষ্ট্রপতি ভ্লাদিমির পুতিনের সঙ্গে কথা বলেছেন।
দ্বিপাক্ষিক সহযোগিতার বিভিন্ন ক্ষেত্রের অগ্রগতি পর্যালোচনা করেছেন তাঁরা। মতবিনিময় করেছেন পারস্পরিক স্বার্থসংশ্লিষ্ট বিভিন্ন আঞ্চলিক ও আন্তর্জাতিক বিষয় নিয়ে। জোহানেসবার্গে সদ্যসমাপ্ত ব্রিকস শিখর সম্মেলন নিয়েও তাঁদের মধ্যে কথা হয়েছে।
আগামী ৯ ও ১০ সেপ্টেম্বর নতুন দিল্লিতে জি-২০ শীর্ষ সম্মেলনের যে আসর বসছে, প্রেসিডেন্ট পুতিন তাতে উপস্থিত থাকতে পারবেন না বলে জানিয়েছেন। তিনি জানান, এই সম্মেলনে রাশিয়ার প্রতিনিধিত্ব করবেন সেদেশের বিদেশমন্ত্রী সারগে লাভরভ।
ভারতের জি-২০ সভাপতিত্বকালে যেসব উদ্যোগ নেওয়া হয়েছে, তার প্রতি রাশিয়ার ধারাবাহিক সমর্থনের জন্য প্রধানমন্ত্রী, প্রেসিডেন্ট পুতিনকে ধন্যবাদ জানিয়েছেন।
দুই নেতা নিজেদের মধ্যে নিরন্তর যোগাযোগ বজায় রাখতে সহমত হয়েছেন।
AC/SD/AS
(
কর্মী, জন-অভিযোগএবংপেনশনমন্ত্রক
ক্যাবিনেট সচিব হিসাবে শ্রী পি কে সিনহার কাজের মেয়াদ তিন মাস বাড়ানো হয়েছে
নয়াদিল্লি, ৭ জুন, ২০১৯
কেন্দ্রীয় মন্ত্রিসভার নিয়োগ সংক্রান্ত কমিটি, মন্ত্রিসভার সচিব হিসাবে শ্রী প্রদীপ কুমার সিনহা, আইএএস -র কাজের মেয়াদ ১২ জুনের পর থেকে আরও তিন মাস অথবা পরবর্তী নির্দেশ না দেওয়া পর্যন্ত বাড়ানোর সিদ্ধান্ত নিয়েছে।
SSS/PB/DM
(Visitor Counter : 100
প্রতিরক্ষামন্ত্রক
দ্বিতীয় পর্যায়ে সমুদ্র সেতু অভিযান-ভারতীয় নৌ বাহিনীর যুদ্ধ জাহাজ অইএনএস জলশ্বা মালে থেকে ভারতীয়দের নিয়ে রওনা হয়েছে
নতুন দিল্লি, ১৬ মে, ২০২০
বিদেশে আটকে থাকা ভারতীয়দের দেশে ফিরিয়ে আনতে ভারতীয় নৌ বাহিনী সমুদ্র সেতু অভিযান শুরু করেছে। এর অঙ্গ হিসেবে দ্বিতীয় পর্যায়ে ভারতীয় নৌ বাহিনীর যুদ্ধ জাহাজ অইএনএস জলশ্বা মালদ্বীপের মালে বন্দর থেকে ৬ জন গর্ভবতী মহিলা ও ২১জন শিশু সহ ৫৮৮ জন ভারতীয়কে নিয়ে আজ সকালে কোচির উদ্দেশ্য রওনা হয়েছে।
জাহাজ রওনা হওয়ার সময় মালে বন্দরে ৩০-৪০ কিলোমিটার বেগে ঝোড়ো হাওয়া ও বৃষ্টি হচ্ছিল। তবে এর মধ্যেও যাত্রীদের জাহাজে তোলার আগে স্বাস্থ্য পরীক্ষা ও চিকিৎসার নিয়মকানুন যথাযথভাবে মেনে চলা হয়।
(CG/SS
প্রধানমন্ত্রীরদপ্তর
তাসখন্দ-এ পুরুষদের বিশ্ব মুষ্টিযুদ্ধ প্রতিযোগিতায় এই প্রথমবার পদক জয়ের জন্য অভিনন্দন প্রধানমন্ত্রীর
নয়াদিল্লি, ১১ মে, ২০২৩
তাসখন্দ-এ এই প্রথমবার পুরুষদের বিশ্ব মুষ্টিযুদ্ধ প্রতিযোগিতায় পদক জয়ের জন্য দীপক ভোরিয়া, হুসামুদ্দিন এবং নিশান্ত দেব-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
কেন্দ্রীয় ক্রীড়া এবং যুব কল্যাণ বিষয়ক মন্ত্রী অনুরাগ সিং ঠাকুরের এক ট্যুইটের প্রত্যুত্তরে প্রধানমন্ত্রী ট্যুইট করে বলেছেন;
“দীপক ভোরিয়া, হুসামুদ্দিন এবং নিশান্ত দেব-কে অভিনন্দন। তাঁদের এই সাফল্য খুবই অনুপ্রেরণাদায়ক।”
PG/AB/NS
(
অর্থমন্ত্রক
আইডিবিআই ব্যাঙ্ক লিমিটেডের পরিচালন ব্যবস্থার হাতবদল এবং কৌশলগত বিলগ্নিকরণের সিদ্ধান্তে কেন্দ্রীয় মন্ত্রিসভার অনুমোদন
নয়াদিল্লি, ৫ মে, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আর্থিক বিষয় সংক্রান্ত কমিটির  বৈঠকে আইডিবিআই ব্যাঙ্ক লিমিটেডের কৌশলগত বিলগ্নিকরণ এবং পরিচালন ব্যবস্থার হাতবদলের সিদ্ধান্তকে অনুমোদন দেওয়া হয়েছে। কেন্দ্রীয় সরকার তার অংশীদারিত্ব থেকে সরে আসবে এবং এলআইসি রিজার্ভ ব্যাঙ্কের সঙ্গে লেনদেনের প্রসঙ্গে আলোচনার সময়ে পুনর্গঠনের বিষয়ে সিদ্ধান্ত নেবে।
কেন্দ্রীয় সরকার এবং এলআইসি-র আইডিবিআই ব্যাঙ্কে ৯৪ শতাংশের বেশি শেয়ার আছে। কেন্দ্রের ৪৫.৪৮ শতাংশ এবং এলআইসি-র ৪৯.২৪ শতাংশ শেয়ার রয়েছে। বর্তমানে এলআইসি আইডিবিআই ব্যাঙ্কের পরিচালন ব্যবস্থাপনা নিয়ন্ত্রণ করে এবং এই ব্যাঙ্কের প্রোমোটার। কেন্দ্রীয় সরকার এই ব্যাঙ্কের কো-প্রোমোটার।
এলআইসি-র পর্ষদ একটি সিদ্ধান্ত অনুমোদন করেছে যাতে বলা হয়েছে, আইডিবিআই ব্যাঙ্ক লিমিটেডে এলআইসি-র শেয়ার ছেড়ে দেওয়া হবে। এছাড়াও, কেন্দ্রীয় সরকার এই ব্যাঙ্কের পরিচালন ব্যবস্থাপনা থেকে সরে আসবে। এক্ষেত্রে বাজারে শেয়ারের মূল্য, পলিসি হোল্ডারদের স্বার্থরক্ষা এবং বিভিন্ন বিধিসম্মত বিষয় বিবেচনা করা হবে।
এলআইসি-র পর্ষদে সিদ্ধান্ত নেওয়া হয়েছে, আইডিবিআই ব্যাঙ্কের ওপর তাদের অংশীদারিত্ব কমিয়ে ফেলা হবে।
আশা করা হচ্ছে, কৌশলগত দিক থেকে যারা আইডিবিআই ব্যাঙ্কের শেয়ার কিনবে, সংশ্লিষ্ট সংস্থা এই ব্যাঙ্কে মূলধন, নতুন প্রযুক্তি এবং উন্নত পরিচালন ব্যবস্থাপনা নিশ্চিত করবে যাতে আইডিবিআই ব্যাঙ্ক লিমিটেডের বাণিজ্যিক সম্ভাবনা বিকশিত হয় এবং এলআইসি ও কেন্দ্রের সাহায্যের ওপর নির্ভর না করেই এই ব্যাঙ্ক তার ব্যবসার কাজ চালাতে পারে। সরকারি অংশীদারিত্বের বিলগ্নিকরণের মাধ্যমে যে সম্পদ পাওয়া যাবে, সেই সম্পদ সরকার সাধারণ নাগরিকদের বিভিন্ন উন্নয়নমূলক কর্মসূচিতে ব্যয় করবে।
(SDG/CB/DM/
প্রতিরক্ষামন্ত্রক
জম্মু-কাশ্মীর তথা উত্তরপূর্বে সন্ত্রাস দমন অভিযানে মৃত সেনাকর্মীদের সংখ্যা প্রসঙ্গে
নয়াদিল্লি, ০৬ আগস্ট, ২০১৮
জম্মু-কাশ্মীর তথা উত্তরপূর্বে সন্ত্রাস দমন অভিযানে বিগত তিন বছরে মৃত সেনাকর্মীদের পরিসংখ্যান দিয়েছেন প্রতিরক্ষা প্রতিমন্ত্রী ডঃ সুভাষ ভামরে। রাজ্যসভায় সোমবার এক প্রশ্নের লিখিত জবাবে ডঃ ভামরে জানান, ২০১৫-২০১৭ পর্যন্ত জম্মু-কাশ্মীরে সন্ত্রাস দমন অভিযানে আধিকারিক পর্যায়ের ১১৭ জন সেনাকর্মী প্রাণ দিয়েছেন। একই সময়ে উত্তর-পূর্বাঞ্চলে আধিকারিক পর্যায়ের ৩১ জন সেনাকর্মী প্রাণ দিয়েছেন। তিনি আরও জানান, এই সন্ত্রাস দমন অভিযানগুলিতে বিগত তিন বছরে  জম্মু-কাশ্মীরে ৪৭১ জন সন্ত্রাসবাদী/জঙ্গি মারা পড়েছে। উত্তর-পূর্বাঞ্চলে মৃত সন্ত্রাসবাদী/জঙ্গির সংখ্যা ২৯৩। এছাড়াও জম্মু-কাশ্মীর থেকে, আলোচ্য সময় ২৪৩ জন সন্ত্রাসবাদী/জঙ্গি গ্রেপ্তার হয়েছে। উত্তর-পূর্বাঞ্চলে গ্রেপ্তার হওয়া সন্ত্রাসবাদী/জঙ্গির সংখ্যা ৩০৯৭।
ডঃ ভামরে জানান, মৃত সেনাকর্মীদের পরিবারগুলিকে সন্ত্রাসবাদী হানায় মৃত সেনাকর্মীর জন্য ২৫ লক্ষ টাকা করে, জঙ্গিদের ও সন্ত্রাসবাদীদের বিরুদ্ধে অভিযানের সময় মৃত সেনাকর্মীদের জন্য ৩৫ লক্ষ টাকা করে এবং সেনাবাহিনীর বিমা তহবিল থেকে আধিকারিক পর্যায়ে মৃত সেনাকর্মীর জন্য তার পরিবারকে ৭৫ লক্ষ টাকা দেওয়া হয়েছে। আধিকারিক পর্যায়ের নিচে থাকা মৃত সেনানীদের পরিবারগুলিকে পয়লা জানুয়ারী থেকে নতুন নিয়মে ৩৭ লক্ষ ৫০ হাজার টাকা বা ৪০ লক্ষ টাকা করে দেওয়া হয়েছে বলেও ডঃ ভামরে জানান।
SSS/BD/NS/…
(Visitor Counter : 62
রেলমন্ত্রক
অক্সিজেন এক্সপ্রেসের মাধ্যমে একদিনে সর্বাধিক ১১৯৫ মেট্রিক টন মেডিকেল অক্সিজেন সরবরাহ যা পূর্বের ১১৪২ মেট্রিক টনকে অতিক্রম করেছে
অক্সিজেন এক্সপ্রেসের মাধ্যমে জাতির জন্য মোট ১৮৯৮০ মেট্রিক টন তরল মেডিকেল অক্সিজেন সরবরাহ
২৮৪ টি অক্সিজেন এক্সপ্রেস ১১৪১টি ট্যাংকার মারফত ১৫টি রাজ্যে অক্সিজেন সরবরাহ করেছে
নতুন দিল্লি, ২৭ মে, ২০২১
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহ করে চলেছে। এ পর্যন্ত ভারতীয় রেল ১১৪১টি ট্যাংকার মারফত মোট ১৮৯৮০ মেট্রিক টন তরল মেডিকেল অক্সিজেন সরবরাহ করেছে। মোট ২৮৪টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা শেষ করেছে।
এর পাশাপাশি, ২০ টি ট্যাংকার মারফত ৪ টিক অক্সিজেন এক্সপ্রেস যাতে ৩৯২ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
অক্সিজেন এক্সপ্রেস এর মাধ্যমে একদিনে সর্বাধিক ১১৯৫ মেট্রিক টন অক্সিজেন সরবরাহ করে তার পূর্বের ১১৪২ মেট্রিক টনের রেকর্ড ভেঙেছে। গত ২৩ মে একদিনে ১১৪২ মেট্রিক টন অক্সিজেন সরবরাহ করা হয়েছিল।
দিল্লিতে অক্সিজেন সরবরাহের পরিমাণ ৫ হাজার মেট্রিকটন অতিক্রম করেছে। দক্ষিণের রাজ্যগুলির মধ্যে অন্ধ্রপ্রদেশ, তামিলনাডু, কর্ণাটক এবং তেলেঙ্গানায় অক্সিজেন সরবরাহের পরিমাণ ১ হাজার মেট্রিকটন অতিক্রম করেছে।
গত ২৪ এপ্রিল মহারাষ্ট্রে ১২৬ মেট্রিক টন অক্সিজেন সরবরাহ করে অক্সিজেন এক্সপ্রেসের ৩৩ দিনের যাত্রা অব্যাহত রয়েছে। রাজ্যগুলির প্রয়োজনে সময়মতো অক্সিজেন সরবরাহ করায় ভারতীয় রেলের লক্ষ্য।
রেলের পক্ষ থেকে এ পর্যন্ত ১৫ টি রাজ্যে তরল মেডিকেল অক্সিজেন সরবরাহ করা হয়েছে। এই রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তরপ্রদেশ, ঝাড়খন্ড, এবং আসাম।
রেলের পক্ষ থেকে এই অক্সিজেন নেওয়া হচ্ছে পশ্চিমাঞ্চলের হাপা, বরোদা, মুন্ড্রা থেকে। পূর্বাঞ্চলের রাউরকেল্লা, দুর্গাপুর,, টাটানগর এবং আঙ্গুল থেকে।
CG/ SB
(Visitor Counter : 205
ক্রেতা, খাদ্যএবংগণবন্টনমন্ত্রক
ভারত এমন সব দেশের জন্য গম রপ্তানির অনুমতি দেওয়া অব্যাহত রাখবে, যাদের অত্যন্ত প্রয়োজন, বন্ধুমনোভাবাপন্ন এবং লেটার অফ ক্রেডিট রয়েছে : শ্রী গোয়েল
নয়াদিল্লী, ২৫ মে, ২০২২
কেন্দ্রীয় ক্রেতা বিষয়ক, খাদ্য ও গণবন্টন, বাণিজ্য ও শিল্প এবং বস্ত্রমন্ত্রী শ্রী পীযুষ গোয়েল জানিয়েছেন ভারত সেইসব দেশগুলির জন্য গম রপ্তানির অনুমতি দেওয়া অব্যাহত রাখবে, যাদের অত্যন্ত প্রয়োজন, বন্ধুমনোভাবাপন্ন এবং লেটার অফ ক্রেডিট রয়েছে। সুইৎজারল্যান্ডের দাভোসে ওয়ার্ল্ড ইকোনমিক ফোরামে একথা জানান তিনি।
শ্রী গোয়েল উল্লেখ করেছেন যে এ বছর গম উৎপাদনে ৭ থেকে ৮ শতাংশ বৃদ্ধি প্রত্যাশা করা গেছে। তীব্র তাপপ্রবাহের ফলে, তাড়াতাড়ি ফসল কেটে নেওয়া এবং ফসল উৎপাদনের ক্ষেত্রে ক্ষয়ক্ষতি হয়েছে। তিনি বলেছেন, এই পরিস্থিতির পরিপ্রেক্ষিতে কৃষকরা যে গম উৎপাদন করেছেন তা দেশের মানুষের জন্য যথেষ্ট। আন্তর্জাতিক গমের বাজারে ভারত কখনই ধারাবাহিক রপ্তানিকারক দেশ ছিলনা। মাত্র দু-বছর আগে গমের রপ্তানি শুরু হয়। ভাষণে কেন্দ্রীয় মন্ত্রী জানান, গত বছর ৭ লক্ষ মেট্রিকটন গম রপ্তানি করা হয়েছে। এরমধ্যে বেশিরভাগই গম রপ্তানি করা হয়েছে, যখন রাশিয়া-ইউক্রেনের মধ্যে যুদ্ধ শুরু হয়। তিনি বলেন, ভারতে গম রপ্তানি বিশ্ব বাণিজ্যে এক শতাংশেরও কম। এতে বিশ্ব বাজারে কোনো প্রভাব পড়বে না। শ্রী গোয়েল আরও বলেন, কেন্দ্রীয় সরকার দুর্বল দেশ এবং প্রতিবেশী দেশগুলিতে গম রপ্তানির বিষয়ে অনুমতি দিয়েছে।
CG/SS /NS
(Visitor Counter : 141
মন্ত্রিসভারঅর্থনৈতিকবিষয়সংক্রান্তকমিটি
পাটজাত পণ্যসামগ্রীর প্যাকেজিং-এর জন্য নিয়ম-নীতিতে পরিবর্তনের প্রস্তাবে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির অনুমোদন
নয়াদিল্লি, ২২ নভেম্বর, ২০১৮
নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৃহস্পতিবারের  বৈঠকে পাটজাত পণ্যসামগ্রীর প্যাকেজিং-এর জন্য নিয়ম-নীতিতে পরিবর্তনের প্রস্তাবটি অনুমোদিত হয়েছে। মন্ত্রিসভার এই সিদ্ধান্তের ফলে পাটজাত পণ্যসামগ্রীর প্যাকেজিং সংক্রান্ত নিয়ম-নীতির সুযোগ-সুবিধা আরও বৃদ্ধি পাবে। এছাড়াও কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি ১০০ শতাংশ পর্যন্ত খাদ্যশস্য এবং ২০ শতাংশ চিনি প্যাকেজিং-এর জন্য বিভিন্ন ধরণের পাটজাত ব্যাগ ব্যবহারের অনুমতি দিয়েছে। মন্ত্রিসভার এই সিদ্ধান্তের ফলে চিনি প্যাকেজিং-এর ক্ষেত্রে পাটজাত ব্যাগের ব্যবহার বৃদ্ধি পাবে এবং পাটশিল্পে আরও বৈচিত্র্য আসবে। এমনকি, সরকারি ই-বিপণন পোর্টালে পুনর্নিলামের মাধ্যমে খাদ্যপণ্যের প্যাকেজিং-এর জন্য প্রাথমিকভাবে ১০ শতাংশ পাটজাত ব্যাগ ব্যবহারের জন্য রাখা হবে।
মন্ত্রিসভার এই সিদ্ধান্তের ফলে পাটক্ষেত্রের উন্নয়নে গতি আসবে। সেইসঙ্গে, কাঁচা পাটের গুণমান ও উৎপাদনশীলতা বৃদ্ধি পাবে। এমনকি, পাটক্ষেত্রের বৈচিত্র্যকরণের পাশাপাশি, পাটজাত পণ্যের চাহিদাও বৃদ্ধি পাবে। পাটক্ষেত্রের সঙ্গে প্রায় ৩ লক্ষ ৭০ হাজার কর্মী এবং আরও কয়েক লক্ষ পরিবার যুক্ত রয়েছে। এদের জীবনজীবিকার বিষয়টিকে বিবেচনায় রেখে সরকার পাটক্ষেত্রের উন্নয়নে সর্বাত্মক প্রয়াস নিয়ে আসছে। উল্লেখ করা যেতে পারে, পাটশিল্প অনেকাংশে সরকারি দপ্তরের পাটজাত ব্যাগ সংগ্রহের ওপর নির্ভরশীল। খাদ্যপণ্য প্যাকেজিং-এর জন্য সরকারি দপ্তরগুলি প্রতি বছর সাড়ে ছ’হাজার কোটি টাকারও বেশি পাটজাত ব্যাগ ক্রয় করে থাকে। পাটক্ষেত্রের চাহিদাকে বজায় রাখতে এ ধরণের উদ্যোগ নেওয়া হয়। এই ধরণের উদ্যোগ পাটক্ষেত্রের সঙ্গে যুক্ত কর্মী ও কৃষকদের জীবনজীবিকার মানোন্নয়নে গুরুত্বপূর্ণ ভূমিকা নিয়ে থাকে। মন্ত্রিসভার এই সিদ্ধান্তের ফলে পশ্চিমবঙ্গ সহ পূর্বাঞ্চল ও উত্তর-পূর্বাঞ্চলের বিভিন্ন রাজ্যের পাট চাষী ও শ্রমিকরা উপকৃত হবেন।
CG/BD/DM/…
(Visitor Counter : 113
প্রধানমন্ত্রীরদপ্তর
বঙ্গবন্ধু শেখ মুজিবর রহমানের জন্ম শতবার্ষিকীতে প্রধানমন্ত্রীর শ্রদ্ধা জ্ঞাপন
নয়াদিল্লী, ১৭ মার্চ, ২০২০
প্রধানমন্ত্রী শ্রী নরেন্দ্র মোদী আজ বঙ্গবন্ধু শেখ মুজিবর রহমানের জন্ম শতবার্ষিকীতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, শেখ মুজিবর রহমান সাহসের জন্য স্মরনীয় হয়ে থাকবেন এবং বাংলাদেশের উন্নতিতে তাঁর আবদান অবিস্মরনীয়।
আজ সন্ধ্যায় মোদী ভিডিও লিঙ্কের মাধ্যমে বাংলাদেশের জাতির পিতার জন্মশতবার্ষিকী অনুষ্ঠানে ভাষণ দেবেন।
কোভিড-১৯ এর কারনে বাংলাদেশে এদিনের অনুষ্ঠান কোনরকম জনসমাগম ছাড়াই আয়োজন করা হয়েছে।
CG/SS/NS
(Visitor Counter : 72
জলশক্তি মন্ত্রক
গঙ্গা এবং যমুনা নদীর বর্তমান অবস্থা
নতুন দিল্লি, ২ আগস্ট, ২০২১
কেন্দ্র, ২০১৪ সালের জুন মাসে নমামী গঙ্গা প্রকল্প সূচনা করে। দূষণ মুক্ত করা এবং গঙ্গা নদী ও তার উপনদীগুলির সংরক্ষণ ও পুনরুজ্জীবনের জন্য এই প্রকল্পে ২০,০০০ কোটি টাকা বরাদ্দ করা হয়। কেন্দ্রীয় সরকার ১৯৮৬ সালের পরিবেশ ও সংরক্ষণ আইন অনুযায়ী ন্যাশনাল কাউন্সিল ফর রিজুভেনেশন, প্রোটেকশন অ্যান্ড ম্যানেজমেন্ট অফ রিভার গঙ্গা গঠন করে। ২০১৬র ৭ই অক্টোবর ন্যাশনাল মিশন ফর ক্লিন গঙ্গা তৈরি করা হয়।
নমামী গঙ্গে প্রকল্পে গঙ্গা নদী এবং তার উপনদীগুলিকে পরিস্কার করা এবং সেগুলির পুনরুজ্জীবনের উদ্যোগ নেওয়া হয়। নদীর জল দূষণমুক্ত করতে পয়ঃনিকাশী ব্যবস্থা, শিল্প সংস্থাগুলির বর্জ্য পদার্থ এবং কঠিন বর্জ্য যাতে গঙ্গায় না ফেলা হয়, তার জন্য প্রয়োজনীয় ব্যবস্থা নেওয়া হয়েছে। এছাড়াও গঙ্গার তীরের উন্নয়ন ঘটানো, অবিরল ধারা, গ্রামাঞ্চলে পয়ঃনিকাশী ব্যবস্থা তৈরি, বনসৃজন এবং জীববৈচিত্র সংরক্ষণের মতো নানা উদ্যোগ নেওয়া হয়। এর জন্য ৩৪৬টি প্রকল্প অনুমোদিত হয়েছে। এই প্রকল্পগুলির জন্য ৩০,২৩৫ কোটি টাকা বরাদ্দ করা হয়েছে। এর মধ্যে ১৫৮টি প্রকল্পের কাজ সম্পূর্ণ হয়েছে।
গঙ্গার সব থেকে বড় উপনদী যমুনা। নমামী গঙ্গে কর্মসূচীতে যমুনা নদীর জল দূষণ মুক্ত করতে ২৪টি প্রকল্পের জন্য ৪৩৫৫ কোটি টাকা বরাদ্দ করা হয়েছে। এই অর্থে পয়ঃনিকাশী ব্যবস্থা গড়ে তোলা, জলের পরিশোধন এবং এই কাজে প্রয়োজনীয় পরিকাঠামো গড়ে তোলা হবে। এর জন্য হিমাচল প্রদেশে ১টি, হরিয়ানায় ২টি, দিল্লিতে ১৩টি এবং উত্তর প্রদেশে ৮টি প্রকল্প চিহ্নিত করা হয়েছে। ইতিমধ্যেই হরিয়ানার ২টি, দিল্লির ২টি, এবং উত্তর প্রদেশের ১টি প্রকল্পের কাজ শেষ হয়েছে।
নমামী গঙ্গে প্রকল্পে কেন্দ্রীয় দূষণ নিয়ন্ত্রণ পর্ষদ নদীর জলের গুণমান পরীক্ষা করে। পর্ষদের জানুয়ারী থেকে মে মাস পর্যন্ত প্রাপ্ত তথ্য অনুযায়ী গঙ্গার জলে দ্রবীভূত অক্সিজেনের পরিমাণ যথেষ্ট রয়েছে। অর্থাৎ এই জল স্নানের কাজে ব্যবহার করা যাবে। নদীর বাস্তুতন্ত্রের ভারসাম্য বজায় রাখতে সব ঋতুতেই এই জল সাহায্য করবে। দ্রবীভূত অক্সিজেন, জৈব রাসায়নিক অক্সিজেনের চাহিদা এবং ফেকাল কলিফ্রমের পরিমাণ যাচাই করতে গিয়ে দেখা গেছে, ৪০টি জায়গায় দ্রবীভূত অক্সিজেনের পরিমাণ বৃদ্ধি পেয়েছে। ৪১টি জায়গায় জৈব রাসায়নিক অক্সিজেনের চাহিদা অনুযায়ী সেই পরিমাণ অক্সিজেন রয়েছে। ২১টি জায়গায় ফেকাল কলিফ্রমের পরিমাণ সন্তোষ জনক। যমুনা নদীর ক্ষেত্রে পর্যবেক্ষণ করে দেখা গেছে, দিল্লি থেকে উত্তর প্রদেশের এটোয়া পর্যন্ত দ্রবীভূত অক্সিজেনের পরিমাণ যথাযথ রয়েছে। জৈব রাসায়নিক অক্সিজেনের চাহিদা দিল্লি থেকে উত্তরপ্রদেশের হামিরপুর পর্যন্ত বেশি থাকলেও তার পর জলের অবস্থার উন্নতি হয়েছে।
নদীগুলিকে পরিচ্ছন্ন রাখার উদ্যোগ সব সময় নেওয়া হয়। মন্ত্রক, রাজ্যগুলির সাহায্যে নদীর জলের দূষণ মাত্রার পরিমাপ করে। যমুনা নদীর দূষণ কমাতে রাজ্যগুলিকে আর্থিক সাহায্যও দেওয়া হয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, জলশক্তি ও খাদ্য প্রক্রিয়াকরণ প্রতিমন্ত্রী শ্রী প্রহ্লাদ সিং প্যাটেল।
CG/CB/SFS
(Visitor Counter : 345
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লী, ৩০ জুলাই, ২০২১
দেশব্যাপি টিকাকরণ অভিযানের আওতায় এ পর্যন্ত ৪৫ কোটি ৬০ লক্ষেরও বেশি মানুষকে টিকার ডোজ দেওয়া হয়েছে। এখনও পর্যন্ত দেশে করোনা থেকে আরোগ্যলাভ করেছেন ৩ কোটি ৭ লক্ষ ৪৩ হাজার ৯৭২ জন। দেশে সুস্থতার হার ৯৭.৩৮ শতাংশ। ২৪ ঘণ্টায় সুস্থ হয়েছেন ৪২ হাজার ৩৬০ জন। এই সময়কালে নতুন করে করোনা আক্রান্ত হয়েছেন ৪৪ হাজার ২৩০ জন। দেশে সক্রিয় রোগীর সংখ্যা দাঁড়িয়ে ৪ লক্ষ ৫ হাজার ১৫৫ জন। অ্যাকটিভ রোগীর হার ১.২৮ শতাংশ। সাপ্তাহিক সংক্রমিত রোগীর হার ৫ শতাংশ থেকে কমে এসে ২.৪৩ শতাংশ দাঁড়িয়েছে। এমনকি দৈনিক সংক্রমণের হারও ৫ শতাংশ থেকে কমে ২.৪৪ শতাংশে দাঁড়িয়েছে। অপরদিকে দেশে দৈনিক নমুনা পরীক্ষার সংখ্যা ক্রমশই বেড়েছে। এ পর্যন্ত ৪৬ কোটি ৪৬ লক্ষেরও বেশি মানুষের করোনার নমুনা পরীক্ষা করা হয়েছে।
CG/SS /NS
(Visitor Counter : 111
প্রধানমন্ত্রীরদপ্তর
ঈদ-উল-আজহা উপলক্ষ্যে প্রধানমন্ত্রীর শুভেচ্ছাবার্তা
নতুন দিল্লি, ২৯ জুন, ২০২৩
প্রধানমন্ত্রী নরেন্দ্র মোদী ঈদ-উল-আজহা উপলক্ষ্যে দেশবাসীকে শুভেচ্ছা জানিয়েছেন
এক ট্যুইটবার্তায় তিনি বলেছেন :
“ঈদ-উল-আজহা-র শুভেচ্ছা। এই দিনটি সকলের জীবনে সুখ ও সমৃদ্ধি নিয়ে আসুক। তুলে ধরুক আমাদের সমাজের ঐক্য ও সম্প্রীতির আদর্শকে। ঈদ মোবারক!”
AC / AC/AG
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৩ কোটি ৭১ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৩ কোটি ৬০ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৭ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৬৩ কোটি ৭১ লক্ষ ১৮ হাজার ৭২৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৩ কোটি ৬০ লক্ষ ৯৮ হাজার ২৪৬টি টিকার ডোজ হাতে রয়েছে।
CG/CB/SB
(Visitor Counter : 117
অর্থমন্ত্রক
অসাধু রপ্তানিকারকদের প্রতারণা ঠেকাতে আইজিএসটি রিফান্ড পদ্ধতি ব্যবস্থা হাতে-কলমে পরিচালিত হবে
নয়াদিল্লি, ২০ জুন ২০১৯
অভিন্ন পণ্য ও পরিষেবা কর  ক্ষেত্রের আওতায় রপ্তানিকারকদের জন্য আইজিএসটি রিফান্ড পদ্ধতি ব্যবস্থায় বড়সড় প্রতারণা এড়াতে সম্পূর্ণ প্রক্রিয়াটি হাতে-কলমে পরিচালনার সিদ্ধান্ত নেওয়া হয়েছে। এতদিন রিফান্ড পদ্ধতি কম্প্যুটার-চালিত ছিল। আজ এক শ্রেণীর সংবাদপত্রে খবর প্রকাশিত হয়েছে যে, কম্প্যুটার-চালিত হওয়ার ফলে আইজিএসটি রিফান্ড পদ্ধতিতে ব্যর্থতা এসেছে। প্রকাশিত এ ধরণের খবর প্রকৃত রপ্তানিকারকদের ক্ষেত্রে বিভ্রান্তিকর প্রভাব ছড়াচ্ছে।
কেন্দ্রীয় পরোক্ষ কর ও সীমাশুল্ক পর্ষদ  পূর্বনির্ধারিত ঝুঁকিপূর্ণ মাপকাঠির ভিত্তিতে ঝুঁকি রয়েছে এমন কিছু রপ্তানিকারকদের ইনপুট ট্যাক্স ক্রেডিট সঠিক কিনা তা যাচাই করে দেখতে সম্প্রতি সীমাশুল্ক ও জিএসটি সংস্থাগুলিকে নির্দেশ দেয়। পর্ষদের পক্ষ থেকে জানানো হয়েছে যে, প্রায় ১ লক্ষ ৪২ হাজার রপ্তানিকারকের মধ্যে এখনও পর্যন্ত কেবল ৫ হাজার ১০৬ জন রপ্তানিকারককে ‘ঝুঁকিপূর্ণ’ হিসাবে চিহ্নিত করা হয়েছে। শতাংশের হারে এ ধরণের রপ্তানিকারক মাত্র ৩.৫ শতাংশ। এছাড়াও, পর্ষদের নজরে এসেছে বিগত দু’দিনে অর্থাৎ ১৭ ও ১৮ই জুন কেবল ৯২৫ জন রপ্তানিকারক ১ হাজার ৪৩৬টি জাহাজ মাশুল বিল দাখিল করেছেন। যেখানে অন্য সময় প্রতিদিন প্রায় ৯ হাজার রপ্তানিকারক ২০ হাজারের মতো মাশুল বিল জমা করতেন। স্বাভাবিকভাবে মাশুল বিল জমা করার এই সংখ্যা অগ্রাহ্য করার মতো নয়। এসব সত্ত্বেও ঝুঁকিপূর্ণ তকমা রয়েছে, এমন রপ্তানিকারকদের স্বার্থে রপ্তানির বিষয়টিতে অবিলম্বে অনুমতি দেওয়া হয়েছে। অবশ্য, রপ্তানিকারকদের ইনপুট ট্যাক্স ক্রেডিট যাচাই করার ৩০ দিনের মধ্যে রিফান্ড বা ফেরতযোগ্য অর্থ মিটিয়ে দেওয়া হবে বলে জানানো হয়েছে।
অসাধু রপ্তানিকারকদের প্রতারণা রোধেই হাতে-কলমে ইনপুট ট্যাক্স ক্রেডিট যাচাইয়ের এই পদ্ধতি গ্রহণ করা হয়েছে। এ ধরণের কিছু রপ্তানিকারকের অসৎ আচরণের জন্য সমগ্র রপ্তানি মহলের সুনাম নষ্ট হচ্ছে। কেন্দ্রীয় পরোক্ষ কর ও সীমাশুল্ক পর্ষদের পক্ষ থেকে সমস্ত প্রকৃত রপ্তানিকারকদের আশ্বাস দিয়ে বলা হয়েছে যে, এরা সকলেই সময় মতো তাঁদের আইজিএসটি বাবদ ফেরৎযোগ্য অর্থ পেয়ে যাবেন।
CG/BD/SB
(Visitor Counter : 105
কেন্দ্রীয়লোকসেবাআয়োগ
সিভিল সার্ভিসেস  পরীক্ষা, ২০২৩ – এর ফলাফল
নয়াদিল্লি, ১২ জুন, ২০২৩
২৮.০৫.২০২৩ তারিখে অনুষ্ঠিত সিভিল সার্ভিসেস  পরীক্ষা, ২০২৩ – এর ফলের ভিত্তিতে নিম্নলিখিত রোল নম্বরের প্রার্থীরা ২০২৩ – এর সিভিল সার্ভিসেস  পরীক্ষার জন্য নির্বাচিত হয়েছেন।
এই সকল প্রার্থী পদ আংশিক। পরীক্ষার নিয়মানুযায়ী, এই সকল প্রার্থীদের সিভিল সার্ভিসেস  পরীক্ষা ২০২৩ – এর জন্য ডিটেইলড অ্যাপ্লিকেশন ফর্ম-১  – এর মাধ্যমে পুনরায় আবেদন করতে হবে। ডিএএফ-১ পূরণ করার তারিখ ও গুরুত্বপূর্ণ সূচনা এবং তার জমা দেওয়ার দিনক্ষণ কমিশনের ওয়েবসাইটে নির্দিষ্ট সময়ে ঘোষণা করা হবে।
প্রার্থীদের জানানো হয়েছে যে, ‘মার্কস, কাট অফ মার্কস এবং সিভিল সার্ভিসেস  পরীক্ষা, ২০২৩ – এর উত্তর https://upsc.gov.in এই ওয়েবসাইটে আপলোড করা হবে সিভিল সার্ভিসেস পরীক্ষা ২০২৩ – এর সমগ্র প্রক্রিয়া সম্পূর্ণ হওয়ার পর অর্থাৎ চূড়ান্ত ফলাফল ঘোষণার পর।
ইউনিউয়ন পাবলিক সার্ভিস কমিশনের নতুন দিল্লির শাহজাহান রোডে ঢোলপুর হাউসে নিজস্ব কার্যালয়ে পরীক্ষা কেন্দ্র ভবনের কাছে ফেসিলিটেশন কাউন্টার খুলেছে। প্রার্থীরা ঐ কাউন্টার থেকে সপ্তাহের সকল কাজের দিনে সকাল ১০টা থেকে বিকেল ৫টার মধ্যে ব্যক্তিগতভাবে অথবা 011-23385271, 011-23098543 বা 011-23381125 নম্বরে ফোন করে উপরিল্লিখিত পরীক্ষায় তাঁদের ফলাফল সম্পর্কে যে কোনও তথ্য বা ব্যাখ্যা জানতে পারবেন।
CG/AP/SB……
(Visitor Counter : 83
প্রধানমন্ত্রীরদপ্তর
পিএম ভারতীয় জনৌষধি পরিযোজনা কোটি কোটি ভারতবাসীর চিকিৎসা ব্যয় সংক্রান্ত চিন্তা দূর করেছে : প্রধানমন্ত্রী
নয়াদিল্লি, ৭ মার্চ, ২০২৩
প্রধানমন্ত্রী শ্রী নরেন্দ্র মোদি বলেছেন যে ভারতীয় জনৌষধি পরিযোজনার  সাফল্য যথেষ্ট সন্তোষজনক। তিনি বলেন, এই প্রকল্প কেবলমাত্র দেশের কোটি কোটি জনগণের তাদের চিকিৎসা ব্যয় সংক্রান্ত চিন্তা দূর করেছে তাই নয়, তাদের জীবন যাত্রাকেও সহজ করে তুলেছে।
কেন্দ্রীয় রাসায়নিক ও সার মন্ত্রী ডক্টর মনসুখ মান্ডব্য ট্যুইটে জানান যে আজ দেশজুড়ে পঞ্চম জনৌষধি দিবস পালন করা হচ্ছে। এই প্রকল্প থেকে ভারতের সাধারণ মানুষ সরাসরি উপকৃত হয়েছেন। বর্তমানে দেশে প্রতিদিন ১২ লক্ষের বেশি মানূষ জনৌষধি কেন্দ্র থেকে ঔষধ কেনেন। বাজার মূল্যের তুলনার ৫০% থেকে ৯০% কম দামে এখানে ঔষধ পাওয়া যায়।
কেন্দ্রীয় মন্ত্রীর এই ট্যুইটের জবাবে প্রধানমন্ত্রী তাঁর ট্যুইটে বলেন;
"ভারতীয় জনৌষধি পরিযোজনার ফলাফল যথেষ্ট সন্তোষজনক। এতে দেশের কোটি কোটি মানুষ কেবল চিকিৎসা ব্যয় নিয়ে চিন্তা মুক্ত হয়েছেন তাই নয়, তাদের জীবনযাপনও সহজ হয়েছে।"
(PG/PM/ NS
কেন্দ্রীয়মন্ত্রিসভা
‘ভারত কোভিড–১৯ জরুরী প্রতিক্রিয়া ও স্বাস্থ্য ব্যবস্থা প্রস্তুতি প্যাকেজের’ জন্য কেন্দ্রীয় মন্ত্রীসভার ১৫০০০ কোটি টাকা অনুমোদন
নতুন দিল্লি, ২২ এপ্রিল, ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার আজকের বৈঠকে, ‘ভারত কোভিড–১৯ জরুরী ব্যবস্থাগ্রহন ও স্বাস্থ্য ব্যবস্থা প্রস্তুতি প্যাকেজের’ জন্য ১৫০০০ কোটি টাকা বিনিয়োগের প্রস্তাব মঞ্জুর করা হয়েছে। তিন পর্যায়ে এই তহবিলের অর্থ ব্যয় করা হবে। প্রথম পর্বে কোভিড – ১৯ এ আপৎকালীন ব্যবস্থা হিসেবে ৭,৭৭৪ কোটি টাকা ব্যয় করা হবে। পরবর্তী এক থেকে চার বছরে বাকি অর্থ ব্যয় করা হবে।
এই প্যাকেজের মূল উদ্দেশ্য হল কোভিড – ১৯-এর চিকিৎসা এবং রোগ নির্ণয় পদ্ধতির উন্নতি সাধনের মধ্য দিয়ে দেশজুড়ে এর সংক্রমণের প্রভাব হ্রাস করা, সংক্রমিতদের চিকিৎসার জন্য কেন্দ্রীয়ভাবে চিকিৎসা সরঞ্জাম ও ওষুধ সংগ্রহ করা, জাতীয় এবং রাজ্যস্তরের স্বাস্থ্য পরিকাঠামো শক্তিশালী করা, ভবিষ্যৎ-এ কোনো মহামারী দেখা দিলে তার মোকাবিলা করা এবং মহামারী সংক্রান্ত গবেষণা বৃদ্ধি করা। এই কর্মসূচীটি কেন্দ্রীয় স্বাস্থ্য ও পরিবার কল্যাণ মন্ত্রক রূপায়িত করবে।
প্রথম পর্যায়ে স্বাস্থ্য ও পরিবার কল্যাণ মন্ত্রক এক্ষেত্রে অন্যান্য মন্ত্রকের গৃহীত পদক্ষেপ বাস্তবায়িত করতে সাহায্য করবে।
১) কোভিড সংক্রমিত রোগীদের চিকিৎসার জন্য যে সমস্ত হাসপাতাল এবং স্বাস্থ্যকেন্দ্র রয়েছে, সেগুলির ক্ষমতাবৃদ্ধির লক্ষ্যে এই প্যাকেজের আওতায় অতিরিক্ত ৩০০০ কোটি টাকা দেওয়া হয়েছে। এব্যাপারে বিস্তারিত নীতি – নির্দেশিকা এবং কোয়ারান্টাইন, আইসোলেশন, নমুনা পরীক্ষা, চিকিৎসা, শারীরিক দূরত্ব বজায় রাখার এবং হটস্পট চিহ্নিত করে সংক্রমণ প্রতিহত করার কৌশল বাস্তবায়িত করা হচ্ছে।
২) পরীক্ষাগারগুলির সংখ্যা বৃদ্ধি করে প্রত্যহ নমুনার পরীক্ষা ক্ষমতা বাড়াতে হবে। জাতীয় যক্ষ্মা দূরীকরণ প্রকল্পের আওতায় বহু রোগের পরীক্ষার কর্মসূচীর জন্য ১৩ লক্ষ কিট সংগ্রহ করার উদ্যোগ নেওয়া হয়েছে। এর ফলে কোভিড – ১৯ এর নমুনার ক্ষমতা বৃদ্ধি পাবে।
৩) আশাকর্মী সহ সমস্ত স্বাস্থ্যকর্মীদের ‘প্রধানমন্ত্রী গরীব কল্যাণ প্যাকেজ : কোভিড – ১৯ এ আক্রান্তদের চিকিৎসারত স্বাস্থ্যকর্মীদের বীমা প্রকল্প’-র আওতায় নিয়ে আসা হবে। ব্যক্তিগত সুরক্ষা সরঞ্জাম , এন৯৫ মাস্ক, ভেন্টিলেটর, টেস্টিং কিট এবং ওষুধ কেন্দ্রীয়ভাবে সংগ্রহ করা হবে।
এই তহবিলের অর্থ জাতীয় এবং রাজ্যস্তরের স্বাস্থ্য পরিকাঠামোর উন্নয়নে ব্যয় করা হবে। স্বাস্থ্য ও পরিবার কল্যাণ মন্ত্রক, জাতীয় স্বাস্থ্য মিশন, কেন্দ্রীয় স্তরে সংগ্রহ ব্যবস্থাপনা, রেল মন্ত্রক, আইসিএমআর, ন্যাশনাল সেন্টার ফর ডিজিস কন্ট্রোলের মাধ্যমে এটি বাস্তবায়িত করবে।
(CG/CB/SFS
পর্যটনমন্ত্রক
আতিথেয়তা ও পর্যটন শিল্পকে শক্তিশালী করতে পর্যটন মন্ত্রক অনলাইন ভ্রমণ সংস্থা গুলির সাথে সমঝোতা পত্রে স্বাক্ষর করেছে
নতুন দিল্লি, ১৬ এপ্রিল, ২০২১
করোনা অতিমারির সময় আতিথেয়তা ও পর্যটন শিল্পকে শক্তিশালী করার লক্ষ্যে পর্যটন মন্ত্রক ১৫ এপ্রিল, ২০২১ ক্লিয়ার ট্রিপ এবং ইজি মাই ট্রিপের সাথে একটি সমঝোতা পত্রে স্বাক্ষর করেছে।
এই সমঝোতা পত্র স্বাক্ষর অনুষ্ঠানে পর্যটন মন্ত্রকের যুগ্ম সচিব শ্রী রাকেশ কুমার ভার্মার উপস্থিতিতে সম্পাদিত হয়েছে।
পর্যটন মন্ত্রক এবং অনলাইন ট্রাভেল সংস্থাগুলির মধ্যে সমঝোতা চুক্তির মাধ্যমে বিশেষ বিশেষ অঞ্চলগুলিতে পর্যটনের বিকাশের জন্য কৌশল এবং প্রযুক্তিগত সহায়তার সুযোগ পাবে। এর ফলে আশা করা যায় যে, এই জাতীয় সমঝোতা চুক্তির ফলে আতিথেয়তার পাশাপাশি পর্যটন শিল্পকে আরো শক্তিশালী করা সম্ভব হবে।
CG/ SB
(Visitor Counter : 143